# KLAIPĖDOS R. PEDAGOGINĖ PSICHOLOGINĖ TARNYBA

Įstaigos kodas 300016203, Kvietinių 30, Gargždai. Klaipėdos rajonas

**2021 m. gruodžio 31 d.**

**FINANSINIŲ ATASKAITŲ**

**AIŠKINAMASIS RAŠTAS**

1. **SKYRIUS**

**BENDROJI DALIS**

 BĮ Klaipėdos r. pedagoginė psichologinė tarnyba (toliau- Tarnyba) įsteigta 2004-02-05. Steigėjas Klaipėdos rajono savivaldybės taryba.

 Savo veikloje Tarnyba vadovaujasi Lietuvos Respublikos Konstitucija, įstatymais, Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, kitais teisės aktais taip pat įstaigos nuostatais,

 Tarnyba yra viešasis juridinis asmuo, turintis antspaudą, s-tas banke.

 Tarnybos adresas Kvietinių 30 , Gargždai.

 Įstaiga finansuojama iš Klaipėdos rajono savivaldybės biudžeto teisės aktų nustatyta tvarka. Veiklos finansavimui naudojamos ir kitos nustatyta tvarka gautos lėšos.

 BĮ finansiniai metai prasideda sausio 1 dieną, o baigiasi gruodžio 31 dieną.

 Tarnybai 2021 metams skirta 11,75 etatai, gruodžio 31 dieną dirbo 12 darbuotojų.

 Tarnyba kontroliuojamų ir asocijuotų subjektų neturi.

# SKYRIUS

# APSKAITOS POLITIKA

 Įstaiga taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus bei 2018 m. sausio 20 d. direktorės įsakymu Nr. V-2.1 patvirtintu apskaitos vadovu. Jeigu nėra konkretaus VSAFAS reikalavimo, vadovaujamasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“.

 Ši Apskaitos politika užtikrina, kad finansinėse ataskaitose pateikiama informacija yra:

* + svarbi vartotojų sprendimams priimti;
	+ patikima, nes: teisingai nurodo įstaigos finansinius rezultatus, finansinę būklę ir pinigų srautus; parodo ūkinių įvykių ir ūkinių operacijų ekonominę prasmę, ne vien teisinę formą;
	+ nešališka, netendencinga;
	+ apdairiai pateikta (atsargumo principas);
	+ visais reikšmingais atvejais išsami.

 Įstaigos apskaitos politika taikoma nuolat.

 Apskaitos politika keičiama tik vadovaujantis 7-uoju VSAFAS „Apskaitos politikos, apskaitinių įverčių keitimas ir klaidų taisymas“ ir taikoma vienodai visiems finansinių ataskaitų straipsniams, kuriems turi įtakos apskaitos politikos keitimas.

 Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Įstaiga apskaitą tvarko ir atskaitomybę rengia pagal šiuos teisės aktus:

* + Lietuvos Respublikos buhalterinės apskaitos įstatymą;
	+ Lietuvos Respublikos viešojo sektoriaus atskaitomybės įstatymą;
	+ Lietuvos Respublikos biudžeto sandaros įstatymą;
	+ Lietuvos Respublikos biudžetinių įstaigų įstatymą;
	+ Lietuvos Respublikos pinigų įstatymą;
	+ Lietuvos Respublikos darbo kodeksą;
	+ Lietuvos Respublikos valstybės tarnybos įstatymą;
	+ Lietuvos Respublikos civilinį kodeksą;
	+ Lietuvos Respublikos viešųjų pirkimų įstatymą;
	+ Lietuvos Respublikos valstybės ir savivaldybių turto valdymo, naudojimo ir disponavimo juo įstatymą.

 Įstaigos finansiniai metai trunka 12 mėnesių, prasideda sausio 1 d. ir baigiasi gruodžio 31 d.

 Už apskaitos organizavimą atsakingi asmenys vykdo įstaigos veiklai skirtų lėšų apskaitą, valstybei ir savivaldybei nuosavybės teise priklausančio ir patikėjimo teise valdomo turto, finansinio turto, atsargų, finansavimo sumų, įsipareigojimų, pajamų ir sąnaudų apskaitą.

## Nematerialusis turtas

 Nematerialiojo turto apskaitos politika nustatyta 13-ajame VSAFAS „Nematerialusis turtas“, nematerialiojo turto nuvertėjimo apskaičiavimo ir apskaitos metodai ir taisyklės – 22-ajame VSAFAS „Turto nuvertėjimas“.

 Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

 Nematerialusis turtas pirminio pripažinimo metu apskaitoje yra registruojamas įsigijimo savikaina. Išlaidos, patirtos po pirkto ar susikurto nematerialiojo turto pirminio pripažinimo, didina nematerialiojo turto įsigijimo savikainą tik tais atvejais, kai galima patikimai nustatyti, kad patobulintas nematerialusis turtas teiks didesnę ekonominę naudą, t.y. kad atliktas esminis nematerialiojo turto pagerinimas. Nematerialiojo turto įsigijimo savikainą sudaro pirkimo kaina, įskaitant importo ir kitus negrąžintinus mokesčius, atėmus prekybos nuolaidas. Visos išlaidos, tiesiogiai priskirtinos nematerialiojo turto įsigijimo išlaidoms ir susijusios su nematerialiojo turto paruošimu naudoti (adaptavimo išlaidos, diegimo išlaidos, testavimo išlaidos), taip pat yra įtraukiamos į jo įsigijimo savikainą, jeigu jos reikšmingos.

 Išankstiniai apmokėjimai už nematerialųjį turtą apskaitoje registruojami nematerialiojo turto sąskaitose.

Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

 Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Nematerialiojo turto vieneto amortizacija pradedama skaičiuoti nuo kito mėnesio, kai turtas pradedamas naudoti, pirmos dienos ir nebeskaičiuojama nuo kito mėnesio, kai naudojamo nematerialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.

 Nematerialiojo turto naudingo tarnavimo laikas, nustatytas atsižvelgiant į sutartis ar kitas juridines teises, neturi būti ilgesnis už juridinių teisių galiojimo laikotarpį. Kitam nematerialiajam turtui įstaiga taiko nematerialiojo turto amortizacijos normatyvus, patvirtintus įstaigos vadovo nustatyta tvarka.

 Nematerialiojo turto apskaitos tvarka ir procedūros nustatytos įstaigos nematerialiojo turto apskaitos tvarkos apraše.

## Ilgalaikis materialusis turtas

 Ilgalaikio materialiojo turto apskaitos metodai ir taisyklės nustatyti 12-ajame VSAFAS „Ilgalaikis materialusis turtas“, ilgalaikio materialiojo turto nuvertėjimo apskaičiavimo ir apskaitos metodai ir taisyklės – 22-ajame VSAFAS „Turto nuvertėjimas“. Ilgalaikis materialusis turtasapskaitoje registruojamas įsigijimo arba pasigaminimo savikaina, jei jo vertė yra ne mažesnė nei Lietuvos Respublikos Vyriausybės nustatyta vertė (šis kriterijus netaikomas nekilnojamajam turtui, kilnojamosioms kultūros vertybėms ir transporto priemonėms, šaunamiesiems ginklams), įstaigos veikloje tarnaus ilgiau nei vienerius metus, pagrįstai tikėtina, kad būsimaisiais laikotarpiais iš turto gaus ekonominės naudos, galima patikimai nustatyti turto įsigijimo ar pasigaminimo savikainą, įstaiga turi teisę tuo turtu disponuoti.

 Turto pripažinimo kriterijai gali būti keičiami tik pasikeitus teisės aktams reglamentuojantiems šiuos kriterijus.

 Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

 Ilgalaikis materialusis turtas pagal pobūdį skirstomas į pagrindines grupes, nustatytas VSAFAS. Konkrečios ilgalaikio turto grupės yra nurodytos Ilgalaikio turto apskaitos tvarkos apraše. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo arba pasigaminimo savikaina.

 Išankstiniai apmokėjimai už ilgalaikį materialųjį turtą apskaitoje registruojami tam skirtose ilgalaikio materialiojo turto sąskaitose.

 Po pirminio pripažinimo ilgalaikis materialusis turtas, išskyrus žemę ir kultūros vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Žemė ir kultūros vertybės po pirminio pripažinimo metinėse finansinėse ataskaitose rodomi tikrąja verte (išskyrus kultūros vertybių rekonstravimo, konservavimo ir restauravimo išlaidas, kurios apskaitoje registruojamos 12-ajame VSAFAS „Ilgalaikis materialusis turtas“ nustatyta tvarka pripažįstant to laikotarpio sąnaudas, kada jos buvo patirtos).

 Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Turto likvidacinė vertė kiekvienai grupei yra nustatoma įstaigos vadovo įsakymu. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos. Nusidėvėjimas yra neskaičiuojamas nenaudojamam ilgalaikiam turtui. Jei ilgalaikis materialusis turtas yra perduodamas kitam viešojo sektoriaus subjektui arba kitam subjektui nuomos, panaudos ar pasaugos teise, tokiam turtui nusidėvėjimas yra skaičiuojamas įstaigos, tačiau nusidėvėjimo sąnaudos negali būti priskiriamos pagrindinės veiklos sąnaudoms. Informacija apie tokį perduotą turtą papildomai yra kaupiama nebalansinėse sąskaitose.

 Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal konkrečius materialiojo turto nusidėvėjimo normatyvus, patvirtintus teisės aktų nustatyta tvarka.

 Kai turtas parduodamas arba nurašomas, jo įsigijimo savikaina, sukauptas nusidėvėjimas ir, jei yra nuvertėjimas, nurašomi. Pardavimo pelnas ar nuostoliai parodomi atitinkamame veiklos rezultatų ataskaitos straipsnyje. Ilgalaikis materialusis turtas nurašomas iš apskaitos, kai jis perleidžiamas, Lietuvos Respublikos teisės aktų nustatyta tvarka pripažintas nereikalingu arba netinkamu (negalimu) naudoti, yra prarandamas dėl vagysčių, stichinių nelaimių ar kitų priežasčių.

 Ilgalaikio materialiojo turto apskaitos ypatumai detaliai nustatyti Ilgalaikio materialiojo turto apskaitos tvarkos apraše.

 Ilgalaikio materialiojo turto rekonstravimas, remontas ar kiti darbai pripažįstami esminiu turto pagerinimu, jei padidina turto funkcijų apimtį arba pailgina turto naudingo tarnavimo laiką, arba iš esmės pagerina jo naudingąsias savybes. Šių darbų verte didinama ilgalaikio materialiojo turto įsigijimo savikaina ir (arba) patikslinamas likęs turto naudingo tarnavimo laikas. Jei atlikti darbai nepagerina naudingųjų ilgalaikio materialiojo turto savybių ar nepadidina turto funkcijų apimties, arba nepailgina jo naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.

## Atsargos

 Atsargų apskaitos metodai ir taisyklės nustatyti 8-ajame VSAFAS „Atsargos“.Atsargomis laikomas įstaigos trumpalaikis turtas, kurį per vienerius metus sunaudoja pajamoms uždirbti ar viešosioms paslaugoms teikti arba kuris yra laikomas numatant jį parduoti ar paskirstyti vykdant įprastą veiklą, taip pat nebaigtų gaminti prekių ir nebaigtų teikti paslaugų vertė vykdant trumpalaikes sutartis. Atsargomis taip pat laikomas ūkinis inventorius - materialusis turtas, kuris yra naudojamas daugiau nei vieną kartą ir kurio įsigijimo ar pasigaminimo savikaina mažesnė už Vyriausybės nustatytą minimalią ilgalaikio materialiojo turto vertę.

 Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina. Atsargos grynąja realizavimo verte ataskaitose yra parodomos tuomet, kada tos atsargos yra planuojamos parduoti ir grynoji realizavimo vertė yra mažesnė už įsigijimo (pasigaminimo) savikainą. Į atsargų (medžiagų, žaliavų, ūkinio inventoriaus) įsigijimo savikainą įskaitoma:

* + pirkimo kaina, atėmus pirkimo metu žinomas ir taikytas nuolaidas ir nukainojimus;
	+ su įsigijimu susiję negrąžintini mokesčiai ir rinkliavos (muitai, akcizai, PVM ir kt.);
	+ transporto (išskyrus tas transportavimo sąnaudas, kai gabenama įstaigos transportu), krovimo ir kitos išlaidos, tiesiogiai priskirtinos atsargų įsigijimo išlaidoms.

 Atsargos gali būti nukainojamos iki grynosios galimo realizavimo vertės tam, kad jų balansinė vertė neviršytų būsimos ekonominės naudos ar paslaugų vertės, kurią tikimasi gauti šias atsargas pardavus, išmainius, paskirsčius ar panaudojus. Kai atsargos (taip pat ir nebaigtos vykdyti sutartys) parduodamos, išmainomos ar perduodamos, jų balansinė vertė pripažįstama sąnaudomis to laikotarpio, kuriuo pripažįstamos atitinkamos pajamos arba suteikiamos viešosios paslaugos. Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.

 Prie atsargų priskiriamas neatiduotas naudoti ūkinis inventorius. Atiduoto naudoti inventoriaus vertė iš karto įtraukiama į sąnaudas. Naudojamo inventoriaus kiekinė ir vertinė apskaita turi būti tvarkoma nebalansinėse sąskaitose. Apskaitos nebalansinėse sąskaitose reikalavimai yra nustatyti Atsargų apskaitos tvarkos apraše.

 Atsargų apskaitos ypatumai detaliai aprašomi įstaigos Atsargų apskaitos tvarkos apraše.

## Finansinis turtas

 Finansinio turto apskaitos metodai ir taisyklės nustatyti 14-ajame VSAFAS „Jungimai ir investicijos į asocijuotuosius subjektus“ ir 17-ajame VSAFAS „Finansinis turtas ir finansiniai įsipareigojimai“. Finansinis turtas pirminio pripažinimo metu į apskaitą yra įtraukiamas pagal įsigijimo savikainą.

 Finansinis turtas yra skirstomas į ilgalaikį ir trumpalaikį.

 Ilgalaikiam finansiniam turtui priskiriama:

* + ilgalaikės investicijos į kitų subjektų nuosavybės vertybinius popierius;
	+ ilgalaikės investicijos į skolos vertybinius popierius;
	+ po vienerių metų gautinos sumos;
	+ kitas ilgalaikis finansinis turtas.

 Detalesnė finansinio turto apskaita yra nurodyta Finansinio turto tvarkos apraše.

 Trumpalaikiam finansiniam turtui priskiriama:

* + trumpalaikės investicijos į skolos vertybinius popierius;
	+ trumpalaikės investicijos į kitų subjektų nuosavybės vertybinius popierius;
	+ per vienerius metus gautinos sumos;
	+ pinigai ir jų ekvivalentai;
	+ kitas trumpalaikis finansinis turtas

## Gautinos sumos

 Gautinos sumos apskaitoje turi būti registruojamos tada, kai įstaiga įgyja teisę gauti pinigus ar kitą finansinį turtą pagal 17-ąjį VSAFAS „Finansinis turtas ir finansiniai įsipareigojimai“. Registruojamos gautinos sumos turi būti įvertintos įsigijimo savikaina.

 Ilgalaikės gautinos sumos (gautinos sumos už parduotą turtą, suteiktas paslaugas, jei atsiskaitymo terminas yra ilgesnis nei 12 mėn.) registruojamos apskaitoje įsigijimo savikaina. Ataskaitinio laikotarpio pabaigoje ilgalaikė gautina suma įvertinama amortizuota savikaina, atėmus nuvertėjimo nuostolius. Kartu apskaičiuojama gautinų sumų dalis, kuri bus gauta per kitus 12 mėnesių nuo paskutinės ateinančio ketvirčio dienos, ir ši dalis registruojama kaip ilgalaikių gautinų sumų einamųjų metų dalis.

 Ilgalaikių gautinų sumų diskontavimo (įvertinimo amortizuota savikaina) tvarka yra nurodyta Finansinės ir investicinės veiklos pajamų ir sąnaudų apskaitos tvarkos apraše.

 Gautinų finansavimo sumų (iš užsienio valstybių, tarptautinių organizacijų, Europos Sąjungos, valstybės biudžeto, savivaldybės biudžeto, kitų šaltinių) registravimo tvarka yra nurodyta Finansavimo sumų apskaitos tvarkos apraše.

## Pinigai ir pinigų ekvivalentai

 Pinigus sudaro pinigai banko sąskaitose. Įstaiga taip pat gali disponuoti grynaisiais pinigais. Pinigų ekvivalentai yra trumpalaikės, likvidžios investicijos, kurios gali būti greitai ir lengvai iškeičiamos į žinomą pinigų sumą. Tokių investicijų terminas neviršija trijų mėnesių, o vertės pokyčių rizika yra labai nežymi.

## Finansavimo sumos

Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos”.

 Finansavimo sumos pripažįstamos, kai atitinka VSAFAS nustatytus kriterijus.

 Finansavimo sumos – įstaigos iš valstybės arba Savivaldybės biudžeto, kitų išteklių fondų, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, skirtas įstaigos tikslams ir programoms įgyvendinti. Finansavimo sumos apima ir įstaigos gautus arba gautinus pinigus, ir kitą turtą pavedimams vykdyti, kitas lėšas įstaigos išlaidoms dengti ir paramos būdu gautą turtą.

 Įstaigos gautos (gautinos) finansavimo sumos pagal paskirtį skirstomos į:

* + finansavimo sumas nepiniginiam turtui įsigyti;
	+ finansavimo sumas kitoms išlaidoms kompensuoti.

 Finansavimo sumos nepiniginiam turtui yra gaunamos kaip nemokamai gautas ilgalaikis arba atsargos, įskaitant paramą, arba kaip pinigai, skirti įsigyti ilgalaikį arba trumpalaikį nepiniginį turtą.

 Finansavimo sumos kitoms išlaidoms dengti yra skirtos ataskaitinio laikotarpio išlaidoms (negautoms pajamoms) kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.

 Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

 Gautos ir perduotos kitiems viešojo sektoriaus subjektams finansavimo sumos, įstaigos sąnaudomis nepripažįstamos. Perdavus finansavimo sumas kitiems subjektams, mažinamos gautos finansavimo sumos.

 Įstaigos apskaitoje finansavimo sąnaudomis perduotos sumos pripažįstamos tik tuomet, kai kitiems viešojo sektoriaus subjektams yra perduodamos savo uždirbtų pajamų lėšos.

 Finansavimo pajamomis pripažįstamos tos sumos, kurios yra skirtos einamąjį laikotarpį patirtoms sąnaudoms finansuoti.

 Siekdamas užtikrinti pajamų ir sąnaudų palyginimą, įstaiga padariusi sąnaudų, kurios vėlesniais ataskaitiniais laikotarpiais turi būti kompensuotos, padarytų sąnaudų sumos dydžiu registruoja sukauptas gautinas sumas (sukauptas finansavimo pajamas) ir finansavimo pajamas ir apie tai pateikia pažymą finansavimo sumų davėjui, kuris kitą ataskaitinį laikotarpį suteiks (perduos) finansavimo sumas toms sąnaudoms kompensuoti.

Detaliai finansavimo sumų apskaitos ypatumai nustatyti įstaigos Finansavimo sumų apskaitos tvarkos apraše.

## Finansiniai įsipareigojimai

 Finansinių įsipareigojimų apskaitos principai, metodai ir taisyklės nustatyti 17-ajame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“ ir 19-ajame VSAFAS „Finansinė nuoma (lizingas) ir kitos turto perdavimo sutartys“.

 Mokėtinų sumų apskaita tvarkoma pildant atitinkamą duomenų registrą pagal kiekvieną gavėją (tiekėją).

Visi įsipareigojimai yra finansiniai ir skirstomi į ilgalaikius ir trumpalaikius. Ilgalaikiams finansiniams įsipareigojimams priskiriama:

* + ilgalaikiai atidėjiniai (pvz., atidėjiniai dėl įstaigai iškeltų teisminių ieškinių, kai tikėtina, kad dėl jų baigties įstaiga turės sumokėti priteistas sumas);
	+ ilgalaikės finansinės skolos;
	+ kiti ilgalaikiai įsipareigojimai;

Trumpalaikiams finansiniams įsipareigojimams priskiriama:

* + ilgalaikių atidėjinių einamųjų metų dalis ir trumpalaikiai atidėjiniai;
	+ ilgalaikių įsipareigojimų einamųjų metų dalis;
	+ trumpalaikiai finansiniai įsipareigojimai;
	+ pervestinos subsidijos ir finansavimo sumos;
	+ mokėtinos socialinės išmokos;
	+ pervestinos sumos į biudžetus, fondus ir kitiems subjektams;
	+ mokėtinos sumos, susijusios su vykdoma veikla;
	+ kiti trumpalaikiai finansiniai įsipareigojimai.

Pirminio pripažinimo metu finansiniai įsipareigojimai įvertinami įsigijimo savikaina. Vėliau šie įsipareigojimai įvertinami:

* + susiję su rinkos kainomis – tikrąja verte;
	+ iš suteiktų garantijų kilę finansiniai įsipareigojimai – tikrąja verte;
	+ kiti ilgalaikiai finansiniai įsipareigojimai – amortizuota savikaina;
	+ kiti trumpalaikiai finansiniai įsipareigojimai – įsigijimo savikaina.

## Atidėjiniai

 Atidėjiniai pripažįstami ir registruojami apskaitoje tada ir tik tada, kai dėl įvykio praeityje įstaiga turi dabartinę teisinę prievolę ar neatšaukiamą pasižadėjimą, ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta (pvz., jei įstaigai iškeltas ieškinys ir 90% tikėtina, kad įstaiga privalės sumokėti ieškovui priteistą sumą, turi būti suformuotas atidėjinys, lygus tikėtinai sumokėti sumai). Jei patenkinamos ne visos šios sąlygos, atidėjiniai nėra pripažįstami, o tiktai informacija apie susijusį su tikėtina sumokėti suma neapibrėžtąjį įsipareigojimą yra pateikiama finansinių ataskaitų aiškinamajame rašte. Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį įvertinimą.

 Atidėjiniai gali būti formuojami dėl teismo bylų, suteiktų garantijų, aplinkosaugos projektų, kontroliuojamų subjektų reorganizavimo.

 Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį įvertinimą.

 Atidėjinių apskaita yra vykdoma 51XXXXX ir 61XXXXX sąskaitose.

## Veiklos nuoma

 Nuoma laikoma veiklos nuoma, kai didžioji dalis su turto nuosavybe susijusios rizikos ir naudos neperduodama nuomininkui, o lieka nuomotojui. Nuomos įmokos pagal veiklos nuomos sutartį yra registruojamos apskaitoje kaip sąnaudos tolygiai (tiesiniu metodu) per nuomos laikotarpį.

## Pajamos

 Pajamų apskaitos principai, metodai ir taisyklės nustatyti 10-ajame VSAFAS „Kitos pajamos“ ir 20-ajame VSAFAS „Finansavimo sumos“.

 Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Registruojant visas su finansavimo pajamų pripažinimu susijusias operacijas, būtina nurodyti, kokios valstybės funkcijos ir kurios programos ir priemonės vykdymui buvo pripažintos finansavimo pajamos, panaudojant detalizuojančius požymius.

 Pajamos, išskyrus finansavimo pajamas, pripažįstamos, kai tikėtina, jog įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai įstaiga gali patikimai įvertinti su pajamų uždirbimu susijusias sąnaudas. Pardavimų ir paslaugų pajamos registruojamos, atėmus suteiktas nuolaidas.

 Pajamomis laikoma tik pačios įstaigos gaunama ekonominė nauda. Pajamomis nepripažįstamos trečiųjų asmenų vardu surinktos sumos, kadangi tai nėra įstaigos gaunama ekonominė nauda. Jei įstaiga yra atsakinga už tam tikrų sumų administravimą ir surinkimą, tačiau teisės aktų nustatyta tvarka privalo pervesti surinktas sumas į biudžetą ir neturi teisės šių sumų ar jų dalies atgauti tą patį ar vėlesniais ataskaitiniais laikotarpiais, tokios sumos ar jų dalis nėra įstaigos pajamos ir apskaitoje registruojamos pervestinos pajamų sumos bei mokėtinos sumos.

 Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos viešosios paslaugos, atliekami darbai ar parduodamos prekės ar kt., nepriklausomai nuo pinigų gavimo momento.

 Pajamos yra klasifikuojamos į finansavimo pajamas, pagrindinės veiklos kitas pajamas, kitas pajamas, investicinės - finansinės veiklos pajamas.

 Detaliai pajamų apskaitos ypatumai aprašomi Pajamų apskaitos tvarkos apraše, Finansavimo sumų apskaitos tvarkos apraše, Finansinės – investicinės veiklos pajamų ir sąnaudų apskaitos tvarkos apraše.

## Sąnaudos

 sąnaudų apskaitos principai, metodai ir taisyklės nustatyti 11-ajame VSAFAS „Sąnaudos“. Sąnaudų, susijusių su konkrečių turto, finansavimo sumų ir įsipareigojimų straipsnių apskaita, principai nustatyti šių straipsnių apskaitą reglamentuojančiuose VSAFAS.

 Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

 Sąnaudų dydis įvertinamas sumokėta arba mokėtina pinigų arba jų ekvivalentų suma. Tais atvejais, kai numatytas ilgas atsiskaitymo laikotarpis ir palūkanos nėra išskirtos iš bendros mokėtinos sumos, sąnaudų dydis įvertinamas diskontuojant atsiskaitymo sumą taikant rinkos palūkanų normą.

 Pridėtinės vertės mokestis pripažįstamas sąnaudomis tais atvejais, kai įstaiga, PVM mokėtoja, jo negali susigrąžinti, t.y. dėti į atskaitą.

 Sąnaudos registruojamos 8 klasės sąskaitų plano sąskaitose.

 Sąnaudos pagal veiklos sritis skirstomos į šias grupes:

* + finansavimo sąnaudos;
	+ pagrindinės veiklos sąnaudos;
	+ kitos veiklos sąnaudos;
	+ finansinės ir investicinės veiklos sąnaudos.

 Finansavimo sąnaudas įstaiga gali patirti tik tuomet, jei perveda savo gautas pajamas (suteiktų paslaugų, turto nuomos ar turto pardavimo lėšas) kitam subjektui programoms vykdyti.

 Detaliai sąnaudų apskaitos ypatumai aprašomi Sąnaudų apskaitos tvarkos apraše, Finansavimo sumų apskaitos tvarkos apraše, Finansinės – investicinės veiklos pajamų ir sąnaudų apskaitos tvarkos apraše.

## Sandoriai užsienio valiuta

 Sandorių užsienio valiuta apskaitos principai nustatyti 21-ajame VSAFAS „Sandoriai užsienio valiuta“.

 Sandoriai užsienio valiuta pirminio pripažinimo metu registruojami apskaitoje pagal sandorio dieną galiojusį Lietuvos banko skelbiamą užsienio valiutos kursą. Pelnas ir nuostoliai iš sandorių užsienio valiuta bei iš užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ar sąnaudų sąskaitose.

 Valiutinių straipsnių likučiai perkainojami pagal ataskaitinio laikotarpio pabaigos Lietuvos banko skelbiamą Lietuvos Respublikos piniginio vieneto ir užsienio valiutos santykį.

## Turto nuvertėjimas

 Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos“, 17-ajame VSAFAS „Finansinis turtas ir finansiniai įsipareigojimai“ ir 22-ajame VSAFAS „Turto nuvertėjimas”.

 Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarydama finansinių ataskaitų rinkinį, įstaiga nustato, ar yra turto nuvertėjimo požymių. Jeigu yra vidinių ar išorinių nuvertėjimo požymių, yra nustatoma turto atsiperkamoji vertė ir palyginama su turto balansine verte. Turto nuvertėjimui įvertinti yra sudaroma speciali komisija.

 Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę bei ta pačia suma registruojant ataskaitinio laikotarpio pagrindinės arba kitos veiklos sąnaudas.

 Turto nuvertėjimas nėra tolygus turto nurašymui. Turto nuvertėjimo atveju yra mažinama turto vieneto balansinė vertė, tačiau išsaugoma informacija apie turto įsigijimo savikainą, t. y. turto vieneto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė.

 Kai vėlesnį ataskaitinį laikotarpį, pasikeitus aplinkybėms, atstatoma anksčiau pripažinta turto nuvertėjimo suma, turto balansinė vertė po nuvertėjimo atstatymo negali viršyti jo balansinės vertės, kuri būtų buvusi, jeigu turto nuvertėjimas nebūtų buvęs pripažintas.

 Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t. y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

 Detaliai turto nuvertėjimo apskaitos ypatumai aptariami įstaigos Ilgalaikio turto tvarkos apraše, Atsargų apskaitos tvarkos apraše bei Gautinų sumų ir išankstinių mokėjimų apskaitos tvarkos apraše.

## Neapibrėžtieji įsipareigojimai ir neapibrėžtasis turtas

 Neapibrėžtųjų įsipareigojimų ir neapibrėžtojo turto apskaitos principai nustatyti 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“.

 Įstaiga nepripažįsta finansinėje apskaitoje neapibrėžtųjų įsipareigojimų ir neapibrėžtojo turto, tačiau neapibrėžtieji įsipareigojimai ir neapibrėžtasis turtas registruojami nebalansinėse sąskaitose. Neapibrėžtieji įsipareigojimai nerodomi nei finansinės būklės ataskaitoje, nei veiklos rezultatų ataskaitoje, o informacija apie juos pateikiama aiškinamajame rašte pagal 6 VSAFAS ir 23 VSAFAS reikalavimus. Kai tikimybė, kad reikės panaudoti turtą įsipareigojimui padengti yra labai maža, informacija apie juos aiškinamajame rašte nebūtina. Išskyrus atvejus, kai tikimybė, kad viešojo sektoriaus subjektui reikės padengti neapibrėžtuosius įsipareigojimus, yra maža, pagal kiekvieną neapibrėžtųjų įsipareigojimų grupę paskutinę ataskaitinio laikotarpio dieną turi trumpai aprašyti neapibrėžtųjų įsipareigojimų pobūdį, sumos, kuri gali būti reikalinga neapibrėžtajam įsipareigojimui padengti, ir jo padengimo laiko neapibrėžtumo požymius, su neapibrėžtuoju įsipareigojimu susijusių išlaidų tikimybę.

 Informacija apie neapibrėžtąjį turtą ir įsipareigojimus turi būti peržiūrima ne rečiau negu kiekvieno ataskaitinio laikotarpio paskutinę dieną, siekiant užtikrinti, kad pasikeitimai būtų tinkamai atskleisti aiškinamajame rašte.

 Neapibrėžtasis turtas finansinėse ataskaitose neparodomas, kol nėra aišku, ar jis duos ekonominės naudos. Jei ekonominė nauda tikėtina, tačiau nėra tikra, kad ji bus gauta, informacija apie neapibrėžtąjį turtą pateikiama aiškinamajame rašte. Išskyrus atvejus, kai tikimybė gauti turtą yra maža, pagal kiekvieną neapibrėžtojo turto grupę paskutinę ataskaitinio laikotarpio dieną turi trumpai aprašyti - neapibrėžtojo turto pobūdį, gautino turto vertės ir gavimo laiko neapibrėžtumo požymius, turto gavimo tikimybę.

**Poataskaitiniai įvykiai**

 Poataskaitinių įvykių apskaitos ir pateikimo finansinėse ataskaitose taisyklės pateiktos 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“.

 Poataskaitinis ūkinis įvykis – ūkinis įvykis per laikotarpį nuo paskutinės ataskaitinio laikotarpio dienos iki finansinių ataskaitų paskutinio pateikimo teisės aktų nustatytam viešojo sektoriaus subjektui dienos arba iki finansinių ataskaitų rinkinio sudarymo dienos, jei finansinių ataskaitų rinkinys teisės aktų nustatytam viešojo sektoriaus subjektui neteikiamas.

 Atsižvelgiant į poataskaitinių ūkinių įvykių poveikį viešojo sektoriaus subjekto ataskaitinio laikotarpio finansinei būklei, veiklos rezultatams ir pinigų srautams, viešojo sektoriaus subjekto ataskaitinio laikotarpio finansinės ataskaitos turi būti koreguojamos arba ne.

 Siekiant nustatyti, kurie ūkiniai įvykiai, įvykę pasibaigus ataskaitiniam laikotarpiui, turi būti vertinami, finansinėse ataskaitose turi būti nurodyta paskutinė ataskaitinio laikotarpio diena ir finansinių ataskaitų pateikimo teisės aktų nustatytam viešojo sektoriaus subjektui diena.

## Tarpusavio užskaitos ir palyginamieji skaičiai

 Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pvz., dėl draudiminio įvykio patirtos sąnaudos yra užskaitomos su gauta draudimo išmoka).

 Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų bei apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

## Informacijos pagal segmentus pateikimas

 Informacijos pagal segmentus pateikimo finansinėse ataskaitose reikalavimai nustatyti 25-ajame VSAFAS „Atsiskaitymas pagal segmentus“.

 Įstaiga turi tvarkyti apskaitos veiklą pagal segmentus. Segmentai – įstaigos veiklos dalys pagal vykdomas valstybės funkcijas, apimančios vienarūšes teikiamas viešąsias paslaugas pagal valstybės funkcijų klasifikaciją.

 Įstaiga skiria šiuos segmentus: švietimas.

Apie kiekvieną segmentą atskleidžiama tokia informacija:

* + segmento pagrindinės veiklos sąnaudos;
	+ segmento pagrindinės veiklos pinigų srautai.

 Turto, įsipareigojimų ir finansavimo sumų apskaitą pagal segmentus tvarko taip, kad galėtų teisingai užregistruoti pagal segmentus pagrindinės veiklos sąnaudas ir pagrindinės veiklos pinigų srautus.

 Turtas, įsipareigojimai, finansavimo sumos, pajamos ir sąnaudos, kurių priskyrimo segmentui pagrindas yra neaiškus, turi būti priskiriami didžiausią įstaigos veiklos dalį sudarančiam segmentui.

## Apskaitos politikos keitimas

 Apskaitos politikos keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

 Pasirinktą Apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.

 Įstaiga pasirenka ir taiko Apskaitos politiką remdamiesi nuostatomis, pateiktomis 1-ajame VSAFAS „Finansinių ataskaitų rinkinio pateikimas“. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas Apskaitos politikos keitimu.

 Apskaitos politika keičiama dėl VSAFAS pasikeitimo arba jei kiti teisės aktai to reikalauja. Apskaitos politikos keitimas finansinėse ataskaitose parodomas taikant retrospektyvinį būdą, t.y. nauja Apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo. Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą ataskaitinį laikotarpį, kurį Apskaitos politika pakeičiama, ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“. Šioje eilutėje yra parodoma Apskaitos politikos keitimo poveikio dalis, susijusi su ankstesniais ataskaitiniais laikotarpiais. Lyginamoji ankstesnio ataskaitinio laikotarpio informacija finansinėse ataskaitose pateikiama tokia, kokia buvo, t. y. nėra koreguojama.

## Apskaitinių įverčių keitimas

 Apskaitinių įverčių keitimo principai ir taisyklės nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

 Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių.

 Apskaitinių įverčių pasikeitimams įvertinti yra sudaromos atitinkamos komisijos, kurios yra atsakingos už tinkamą aplinkybių ir informacijos, lemiančios apskaitinį įvertinimą, bei poveikio nustatymą ir parodymą finansinėse ataskaitose.

 Apskaitinio įverčio pasikeitimo poveikis nustatant grynąjį perviršį ar deficitą priskiriamas:

* + laikotarpiui, kada įvyko pasikeitimas, jei jis turi įtakos tik tam laikotarpiui;
	+ laikotarpiui, kada įvyko pasikeitimas, ir vėlesniems laikotarpiams, jei pasikeitimas turi įtakos ir jiems.

Apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su apskaitinio įverčio pakeitimu, pateikiama aiškinamajame rašte.

 Nusidėvėjimas skaičiuojamas tiesioginiu metodu, o apskaitiniu įverčiu laikoma įstaigos pasirinkta apskaičiavimo taisyklė, konkretūs įstaigos vadovo įsakymu patvirtinti pvz. turto nusidėvėjimo (amortizacijos) normatyvai, kuro sunaudojimo normos, ūkinio inventoriaus tarnavimo ekonominiai normatyvai.

## Apskaitos klaidų taisymas

 Apskaitos klaidų taisymo taisyklės nustatytos 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

 Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,5 proc. per finansinius metus gautų finansavimo sumų vertės.

 Ir esminės, ir neesminės apskaitos klaidos taisomos einamojo ataskaitinio laikotarpio finansinėse ataskaitose. Apskaitos klaidų taisymo įtaka finansinėse ataskaitose parodoma taip:

* + jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir parodomas toje pačioje veiklos rezultatų ataskaitos eilutėje, kurioje buvo pateikta klaidinga informacija;
	+ jei apskaitos klaida esminė, jos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių apskaitos klaidų taisymo įtaka“. Lyginamoji ankstesniojo ataskaitinio laikotarpio finansinė informacija pateikiama tokia, kokia buvo, t.y. nekoreguojama. Su esminės klaidos taisymu susijusi informacija pateikiama aiškinamajame rašte.
1. **SKYRIUS**

**PASTABOS**

**3.1. Informacija pagal veiklos segmentus.**

Informacija pagal veiklos segmentus pateikta P2 priede (14 pusl.). Pagrindiniai veiklos sąnaudų segmentai – švietimas.

**3.2. Nematerialaus turto balansinės vertės pasikeitimas per ataskaitinį laikotarpį**. Informacija pateikta P3 priede (15 pusl.)

**3.3. Ilgalaikio materialiojo turto balansinės vertės pasikeitimas per ataskaitinį laikotarpį.**

 Ilgalaikio materialiojo turto balansinės vertės pasikeitimo per ataskaitinį laikotarpį lentelė yra pateikta P4 priede(17-18pusl.).

 2021 m gruodžio 31 d. PPT yra turto, kuris yra visiškai nudėvėtas, tačiau vis dar naudojamas veikloje (19 pusl.). Lentelėje pateikiamas IMT ir jo įsigijimo savikaina, kuri sudaro 23787,93 Eur.

|  |  |  |
| --- | --- | --- |
| Inventorinis Nr. . | Turto pavadinimas | Savikaina |
| 14100008 | Kompiuteris SCZC9421 VRK | 621,24 |
| 14200009 | Daugiafunkcinis spausdintuvas Minolta Bizhub 1 | 1447,81 |
| 14100010 | Kompiuteris stacionarus | 1348,49 |
| 14100012 | Kompiuteris (nešiojamas) | 721,91 |
| 14100013 | Kompiuteris | 760,43 |
| 14100014 | Kompiuteris | 760,46 |
| 14100015 | Kompensuoj.klaviatūra IntellyKeys su progr. įranga ir kompens.pelė KidTrack | 553,69 |
| 14100016 | Projektorius Casio XJ- A141 | 1016,27 |
| 188603 | Kompiuteris Dell Inspiron 15 3558 15,6" | 478,00 |
| 188603 | Kompiuteris Dell Inspiron 15 3558 15,6" | 478,00 |
| 188603 | Kompiuteris Dell Inspiron 15 3558 15,6" | 478,00 |
| 188603 | Kompiuteris Dell Inspiron 15 3558 15,6" | 478,00 |
| 188603 | Kompiuteris Dell Inspiron 15 3558 15,6" | 478,00 |
| 188603 | Kompiuteris Dell Inspiron 15 3558 15,6" | 478,00 |
| 182443 | NB LEnovo Ideapad Y700 | 1049,00 |
| 00224 | Vaiko raidos vertinimo skalės (DISC) metodikos priemonių rinkinys | 700,00 |
| 00224 | Vaiko raidos vertinimo skalės (DISC) metodikos priemonių rinkinys | 700,00 |
| 00000017 | EEG Biofeedback Elmiko 2 kanalų kompl. | 5060,00 |
| 01000001 | Licencija (1011) | 68,06 |
| 010003 | Buhalterinės apskaitos programa | 205,05 |
| 010006 | Buhalterinės apskaitos programa FINAS | 459,34 |
| 010007 | Darbo užmokesčio apskaitos programa | 206,79 |
| 010010 | Matematikos mokymo, mąstymo bei erdv. suvokimo lav. programinė įranga | 514,09 |
| 010009 | Specializuoti progr. įrangos k-tai vaikams, turintiems sunkumų su matematika | 735,93 |
| 010011 | Lietuvių k. skaitymo, rašymo įgūdžių tobulinimo programinė įranga | 514,09 |
| 010012 | Vaikų kalbos įgūdžius lavinanti pr. įranga | 514,09 |
| 010013 | Bendravimo įgūdžius ir dėmesį lavinanti programa | 1028,19 |
| 000008 | Biofeedback Verim ProNet | 435,00 |
| 00000016 | Verim Coordinator Set | 1500,00 |

**3.4. Atsargų vertės pasikeitimas per ataskaitinį laikotarpį.**

Informacija apie atsargų vertės pasikeitimą per ataskaitinį laikotarpį pagal atsargų grupes pateikta P8 priede (20 pusl.). Smulkesnė informacija medžiagų, žaliavų ir ūkinio inventoriaus judėjimą pateikiame šioje lentelėje:

|  |  |  |  |  |  |
| --- | --- | --- | --- | --- | --- |
|  | Atsargų pavadinimas | Likutis metų pradžioje | Įsigyta | Sunaudota | Likutis metų pabaigoje |
| 1. | Ūkinių medžiagų ir raštinės reikmenų įsigijimo savikaina | - | 1341,61 | 1341,61 | - |
| 2. | Ūkinio inventoriaus įsigijimo savikaina | - | 3598,92 | 3322,51 | 276,41 |
|  | **IŠ VISO:** |  | **4940,53** | **4940,53** | **276,41** |

* 1. **Informacija apie per vienerius metus gautinas sumas.**

Informacija apie per vienerius metus gautinas sumas pateikta P10 priede (21 pusl.). Sukauptas 25830,38Eur. gautinas sumas iš biudžeto sudaro:

|  |  |  |
| --- | --- | --- |
| Eil. Nr | Sukautos gautinos sumos iš biudžeto | Paskutinė ataskaitinio laikotarpio diena (Eur) |
| 1. | Atostogų rezervas: | 25830,38 |
|  | Iš jų įmokoms Sodrai | 434,88 |

 Palyginti su 2020 metais, suma sumažėjo 2973,82 Eur (10 proc.).

 **3.4. Informacija apie pinigus ir pinigų ekvivalentus.**

Informacija apie pinigus ir pinigų ekvivalentus pateikta P11 priede (22 pusl.).

2021 m. gruodžio 31 d. įstaigos banko sąskaitoje pinigų likučio nėra

**3.5. Finansavimo sumos pagal šaltinį, tikslinę paskirtį ir jų pokyčius per ataskaitinį laikotarpį.**

Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikta P12 priede (23-24 pusl.).

**3.6. Sąnaudos.**

Darbo užmokesčio ir socialinio draudimo sąnaudos. Darbo užmokesčio sąnaudos, palyginus su 2020 metais, padidėjo 1%, didėjo darbuotojų atlyginimai.

|  |  |  |
| --- | --- | --- |
| Eil. Nr. | Sąnaudos | Suma (Eur) |
| 2020 m. | 2021 m. |
| 1. | Darbo užmokesčio | 232325,79 | 234681,02 |
| 1.1. |  Iš jų ligos pašalpų | 1961,41 | 1517,50 |
| 1.2. | Kompensacijos į darbą (iš darbo) | 3217,47 | 2778,38 |
| 2. | Socialinio draudimo sąnaudos nuo darbo užmokesčio | 3799,54 | 3606,92 |
|  | **IŠ VISO:** | **236125,33** | **238287,94** |

Bendros komunalinių paslaugų ir ryšių sąnaudos sumažėjo 95%.

Komandiruočių išlaidos sumažėjo 47,16%

Kvalifikacijos kėlimo išlaidos padidėjo 14,3%

Sunaudotų atsargų savikaina bei paprastojo remonto bei eksploatavimo išlaidos, palyginus su 2020 m. padidėjo 3924,72 Eur, nes 2021 metais buvo ruošiamos darbo vietos, perkamas inventorius ir baldai.

**3.7.** **Informacija apie gautą finansinę paramą.** Paramos įstaiga 2021 metais negavo.

PRIDEDAMA: 2021 m. gruodžio 31 d. pasibaigusių metų finansinių ataskaitų rinkinys (26 lapai )

Direktorė Jolita Narkevič

Vyr. buhalterė Diana Kuzminskienė